**MINISTERUL SĂNĂTĂȚII**

**Ordin al ministrului sănătăţii nr. ......................**

**privind aprobarea procedurii de transmitere a informațiilor suplimentare de către producătorii și importatorii de produse din tutun încălzit cu privire la încadrarea produselor în una din categoriile produs din tutun pentru fumat sau produse din tutun care nu arde, precum și a formatului pentru notificare**

Văzând Referatul de aprobare nr. \_\_\_\_\_\_\_\_\_\_\_\_\_\_\_\_\_\_\_\_\_ al Direcţiei generale sănătate publică și programe de sănătate din cadrul Ministerului Sănătăţii,

Având în vedere prevederile:

* art. I pct. 5 și art. III din Ordonanța Guvernului nr. 23 din 20 iulie 2023 pentru modificarea şi completarea Legii

nr. 201/2016 privind stabilirea condiţiilor pentru fabricarea, prezentarea şi vânzarea produselor din tutun şi a produselor conexe şi de modificare a Legii nr. 349/2002 pentru prevenirea şi combaterea efectelor consumului produselor din tutun

În temeiul prevederilor:

* art.7 alin.(4) și art. 11 alin.(2) din Hotărârea Guvernului nr. 144/2010 privind organizarea şi funcţionarea

Ministerului Sănătăţii, cu modificările şi completările ulterioare,

**ministrul sănătăţii emite următorul ordin**

Art.1 Se aprobă procedura de transmitere a informațiilor suplimentare de către producătorii și importatorii de produse din tutun încălzit cu privire la încadrarea produselor în una din categoriile produs din tutun pentru fumat sau produse din tutun care nu arde, precum și formatul pentru notificare, denumit ”Declarație”, după cum urmează:

1. Producătorii și/sau importatorii de produse din tutun încălzit, care în funcție de caracteristici sunt produse din tutun pentru fumat sau produse din tutun care nu arde, transmit Ministerului Sănătății o notificare - Declarație privind încadrarea acestora în categoria produselor din tutun pentru fumat sau produse din tutun care nu arde, în plus față de informațiile transmise prin intermediul Plaformei comune a Uniunii Europene de transmitere a datelor (EU Common Entry Gate – EU-CEG).

2. Declarația producătorilor și/sau importatorilor de produse din tutun încălzit privind încadrarea acestora în categoria produselor din tutun pentru fumat sau produse din tutun care nu arde se face conform modelului din anexa la prezentul ordin.

3. Declarația prevăzută la punctul 1 se transmite în format electronic la Ministerul Sănătății, la adresa de mail: notificare.tutun@ms.ro.

Art. 2 (1) Pentru produsele din tutun pentru fumat sau produse din tutun care nu arde, aflate pe piață, declarația se transmite în termen de 60 de zile de la data intrării în vigoare a prezentului ordin.

(2) Pentru produsele care urmează să fie introduse pe piață, termenul de transmitere al declarației este de minim 30 de zile înainte de data punerii pe piață.

Art.3 În baza declarațiilor, Ministerul Sănătății publică și actualizează permanent lista produselor din tutun încălzit încadrate în categoria produselor din tutun pentru fumat.

Art.4 Prezentul ordin se publică în Monitorul Oficial al României, Partea I și intră în vigoare în termen de 90 de zile de la data intrării în vigoare a Ordonanței Guvernului nr. 23/2023 pentru modificarea şi completarea Legii

nr. 201/2016 privind stabilirea condiţiilor pentru fabricarea, prezentarea şi vânzarea produselor din tutun şi a produselor conexe şi de modificare a Legii nr. 349/2002 pentru prevenirea şi combaterea efectelor consumului produselor din tutun.

**MINISTRUL SĂNĂTĂȚII**

**Prof.univ.dr. Alexandru RAFILA**

**Ordin al ministrului sănătăţii privind aprobarea procedurii de transmitere a informațiilor suplimentare de către producătorii și importatorii de produse din tutun încălzit cu privire la încadrarea produselor în una din categoriile produs din tutun pentru fumat sau produse din tutun care nu arde, precum și a formatului pentru notificare**

|  |  |  |  |
| --- | --- | --- | --- |
| STRUCTURA | Data solicitării avizului | Data obținerii avizului | Semnăturașefului structurii |
| **STRUCTURĂ INIȚIATOARE** |
| **DIRECȚIA GENERALĂ SĂNĂTATE PUBLICĂ ȘI PROGRAME DE SĂNĂTATE****DIRECTOR GENERAL****Dr. Amalia ȘERBAN** |  |  |  |
| **STRUCTURI AVIZATOARE:** |
| **DIRECȚIA GENERALĂ JURIDICĂ****DIRECTOR GENERAL****Ionuț Sebastian IAVOR****SERVICIUL AVIZARE ACTE NORMATIVE****Dana Constanța EFTIMIE** |  |  |  |
| **SECRETAR GENERAL** **Alexandru Mihai BORCAN** |  |  |  |

Persoana de contact: cons.sup.Oana Miron - 662

Anexa

**NOTIFICARE - DECLARAȚIE**

**privind produsele din tutun încălzit încadrate în categoria produselor din tutun pentru fumat sau produse din tutun care nu arde**

Subscrisa, .................................................................................. producător/importator ......................................, cu sediul în ..............................., adresa ....................CUI ......................, reprezentată prin director general/ administrator/împuternicit legal ...................................,

Declar pe propria răspundere că următoarele produse din tutun încălzit introduse/care urmează a fi introduse pe piața din România se încadreză în categoria produselor din tutun pentru fumat

|  |  |  |
| --- | --- | --- |
| Nr. crt. | Denumire produs | Nr. din EU-CEG (EC-ID) |
|  |  |  |
|  |  |  |
|  |  |  |
|  |  |  |

sau, după caz,

Declar, pe propria răspundere că următoarele produse din tutun încălzit introduse/care urmează a fi introduse pe piața din România se încadrează în categoria produselor din tutun care nu arde

|  |  |  |
| --- | --- | --- |
| Nr. crt. | Denumire produs | Nr. din EU-CEG (EC-ID) |
|  |  |  |
|  |  |  |
|  |  |  |
|  |  |  |

Data, Semnătură

 Director general/administrator/

 împuternicit legal